techiaith/cofnodycynulliad_en-cy huggingface dataset:
English: I thank the Member for that question. On Monday I published the progress report on the child poverty income maximisation action plan, and this shows that our first national benefits take-up campaign resulted in an additional £651,504 claimed by those entitled to benefits, including households in south-east Wales.
Welsh: Diolch i'r Aelod am ei chwestiwn. Ddydd Llun, cyhoeddais yr adroddiad cynnydd ar y cynllun tlodi plant i weithredu pwyslais ar incwm, ac mae'n dangos bod ein hymgyrch genedlaethol gyntaf i sicrhau bod pobl yn hawlio budd-daliadau wedi arwain at £651,504 yn ychwanegol yn cael ei hawlio gan y rheini sydd â hawl i fudd-daliadau, gan gynnwys aelwydydd yn ne-ddwyrain Cymru.
English: Thank you, Minister. Wales now has the highest rate of child poverty of any UK nation, with one in three children living in poverty. I worry that we've become so used to hearing that figure that it's lost its potency, so just to remind the Chamber that what that figure - that one in three children figure - means is that thousands of children in Wales are going to bed hungry. They're going into school, into classes, with their bellies empty, but they're also having to deal with the worry and the anxiety knowing that their parents are stressed. They may feel that they have to hide their situation from their friends, so they've got no-one to talk to. What I'm getting at, Minister, is that the impact of child poverty isn't just physical: it's not just about malnutrition or not keeping warm or comfortable, as damaging as those things are; it's also about the emotional strain, the bullying that can happen and the toll that poverty can take on young people's well-being and mental health. What will your Government do to address this hidden issue?
Welsh: Diolch, Weinidog. Mae cyfradd Cymru o dlodi plant yn uwch yn awr nag yn unrhyw un o wledydd eraill y DU, gydag un o bob tri phlentyn yn byw mewn tlodi. Rwy'n poeni ein bod wedi arfer cymaint â chlywed y ffigur hwnnw nes ei fod wedi colli ei rym, felly hoffwn atgoffa'r Siambr mai'r hyn y mae'r ffigur hwnnw - y ffigur un o bob tri phlentyn - yn ei olygu yw bod miloedd o blant yng Nghymru yn mynd i'r gwely'n llwglyd. Maent yn mynd i'r ysgol, i'w dosbarthiadau, gyda'u boliau'n wag, ond maent hefyd yn gorfod ymdopi â'r pryder o wybod bod eu rhieni o dan straen. Efallai eu bod yn teimlo bod yn rhaid iddynt guddio eu sefyllfa rhag eu ffrindiau, felly nid oes ganddynt unrhyw un i siarad â hwy. Yr hyn rwy'n ei ddweud, Weinidog, yw nad effaith gorfforol yn unig sydd i dlodi plant: nid yw'n ymwneud yn unig â diffyg maeth neu fethu cadw'n gynnes neu'n gyffyrddus, er mor niweidiol yw'r pethau hynny; mae hefyd yn ymwneud â'r straen emosiynol, y bwlio a all ddigwydd a'r effaith y gall tlodi ei chael ar iechyd meddwl a lles pobl ifanc. Beth fydd eich Llywodraeth yn ei wneud i fynd i'r afael â'r broblem gudd hon?
English: Minister, the Welsh Government set out in its child poverty strategy in 2015 that its ambition was to make sure no child was living in poverty by 2020. Needless to say, we're now in 2021. Save the Children has reported that Wales has the highest child poverty rate of any nation in the United Kingdom. Figures from 2019-20 showed that 31 per cent of children in Wales were still living in poverty, compared to 30 per cent in England and 24 per cent in Scotland and Northern Ireland. Even before the pandemic, almost 200,000 children were living in poverty here in Wales, with a higher proportion of children affected than at any point in the past five years. Minister, I know you've referred to the central Government on a number of occasions, but the Bevan Foundation has said there is a lack of joined-up thinking on the part of the Welsh Government, with policy too focused on increasing employment and policies not working in harmony. Therefore, Minister, what is the response - what is your response specifically - to the Bevan Foundation, and how will you ensure that an integrated, cross-Government approach is followed to eliminate child poverty here in Wales? Thank you.
Welsh: Weinidog, yn ei strategaeth tlodi plant yn 2015, nododd Llywodraeth Cymru mai ei huchelgais oedd sicrhau nad oedd unrhyw blentyn yn byw mewn tlodi erbyn 2020. Afraid dweud, mae hi bellach yn 2021. Mae Achub y Plant wedi nodi mai Cymru sydd â'r gyfradd tlodi plant uchaf o unrhyw genedl yn y Deyrnas Unedig. Dangosodd ffigurau rhwng 2019 a 2020 fod 31 y cant o blant yng Nghymru yn dal i fyw mewn tlodi, o gymharu â 30 y cant yn Lloegr a 24 y cant yn yr Alban a Gogledd Iwerddon. Hyd yn oed cyn y pandemig, roedd bron i 200,000 o blant yn byw mewn tlodi yma yng Nghymru, gyda chyfran uwch o blant yn cael eu heffeithio nag ar unrhyw adeg arall yn ystod y pum mlynedd diwethaf. Weinidog, gwn eich bod wedi cyfeirio at y Llywodraeth ganolog ar sawl achlysur, ond mae Sefydliad Bevan wedi dweud bod diffyg meddwl cydgysylltiedig yn Llywodraeth Cymru, gyda pholisi sy'n canolbwyntio gormod ar gynyddu cyflogaeth ac nad yw polisïau yn gweithio mewn cytgord. Felly, Weinidog, beth yw'r ymateb - beth yw eich ymateb chi yn benodol - i Sefydliad Bevan, a sut y byddwch yn sicrhau bod dull integredig, trawslywodraethol yn cael ei fabwysiadu i ddileu tlodi plant yma yng Nghymru? Diolch.
English: I would have to say - thank you for that question - that the research that's been undertaken by the Equality and Human Rights Commission, the Joseph Rowntree Foundation, the Resolution Foundation, all the respected organisations, does look at the impact of the UK Government's programme of tax and welfare reforms, frozen for four years - benefits frozen for four years - and the fact that this has such an impact in terms of powers in terms of tax and welfare. They sit with the UK Government. So, I hope you will also support the extension of the £20 per week universal credit beyond September. Wouldn't it be good if the Welsh Conservatives were backing that as well? Because we have got to work together to mitigate the impact of poverty and improve the outcomes of people living in poverty. But can I just say how good it was that there was such support yesterday for the Minister for Economy when he announced the youth guarantee? Because employment does give a sustainable route out of poverty - giving that offer to all those under 25. It is about a joined-up approach, of course. Our child poverty action plan is setting out the Welsh Government's objectives for tackling child poverty, and I hope you will read the 2019 progress report and the one that I announced on Monday.
Welsh: Wel, rhaid i mi ddweud - diolch am y cwestiwn hwnnw - fod yr ymchwil a wnaed gan y Comisiwn Cydraddoldeb a Hawliau Dynol, Sefydliad Joseph Rowntree, Sefydliad Resolution, yr holl sefydliadau uchel eu parch, yn edrych ar effaith rhaglen Llywodraeth y DU o ddiwygiadau treth a lles sydd wedi'u rhewi am bedair blynedd - budd-daliadau wedi'u rhewi am bedair blynedd - a'r ffaith bod hyn yn cael cymaint o effaith ar bwerau mewn perthynas â threth a lles. Mae'r pwerau hynny yn nwylo Llywodraeth y DU. Felly, gobeithio y byddwch hefyd yn cefnogi ymestyn yr £20 o gredyd cynhwysol yr wythnos ar ôl mis Medi. Oni fyddai'n dda pe bai'r Ceidwadwyr Cymreig yn cefnogi hynny hefyd? Oherwydd mae'n rhaid inni weithio gyda'n gilydd i liniaru effaith tlodi a gwella canlyniadau i bobl sy'n byw mewn tlodi. Ond a gaf fi ddweud pa mor dda oedd gweld cymaint o gefnogaeth i Weinidog yr Economi ddoe pan gyhoeddodd y warant ieuenctid? Oherwydd mae cyflogaeth yn cynnig llwybr cynaliadwy allan o dlodi - gan roi'r cynnig hwnnw i bawb o dan 25 oed. Mae'n ddull cydgysylltiedig o weithredu, wrth gwrs. Mae ein cynllun gweithredu ar dlodi plant yn nodi amcanion Llywodraeth Cymru ar gyfer trechu tlodi plant, a gobeithio y byddwch yn darllen adroddiad cynnydd 2019, a'r un a gyhoeddais ddydd Llun.
English: Minister, working and volunteering throughout the pandemic in a third sector capacity, I experienced first-hand the detrimental effects COVID has had on Rhondda families. Loss of income and increasing living costs have sadly seen families and individuals struggling to make ends meet. I'm grateful for the provisions put in place by Welsh Government to support these families, but there is still a very real problem surrounding the stigma of asking for help. What plans do the Welsh Government have to not only help end the stigma of seeking support, but to encourage families who are in desperate need of support to come forward and utilise available provisions, especially over the summer holiday period?
Welsh: Weinidog, wrth weithio a gwirfoddoli yn y trydydd sector drwy gydol y pandemig, cefais brofiad uniongyrchol o'r effeithiau niweidiol y mae COVID wedi'u cael ar deuluoedd y Rhondda. Yn anffodus, mae colli incwm a chostau byw cynyddol wedi golygu bod teuluoedd ac unigolion yn ei chael hi'n anodd cael dau ben llinyn ynghyd. Rwy'n ddiolchgar am y darpariaethau a roddwyd ar waith gan Lywodraeth Cymru i gefnogi'r teuluoedd hyn, ond mae problem wirioneddol o hyd ynghylch y stigma sy'n gysylltiedig â gofyn am gymorth. Pa gynlluniau sydd gan Lywodraeth Cymru, nid yn unig i helpu i roi diwedd ar y stigma sy'n gysylltiedig â cheisio cymorth, ond i annog teuluoedd y mae taer angen cymorth arnynt i ddefnyddio'r darpariaethau sydd ar gael, yn enwedig dros gyfnod gwyliau'r haf?
English: Thank you very much, Buffy Williams, for that very important insight into the impact of COVID on communities, and also the ways in which you were very engaged, I know, as other Members were, in empowering communities and volunteers, which of course increases their esteem and also their capacity. This is about entitlement - entitlement to the benefits that we are now ensuring that they can access, but it's also entitlement to engage in projects like the school holiday enrichment plan.
Welsh: Diolch yn fawr iawn, Buffy Williams, am y cipolwg pwysig hwnnw ar effaith COVID ar gymunedau, a hefyd y ffyrdd y gwnaethoch ymgysylltu, rwy'n gwybod, fel Aelodau eraill, i rymuso cymunedau a gwirfoddolwyr, sydd wrth gwrs yn cynyddu eu parch yn ogystal â'u gallu. Mae hyn yn ymwneud â hawl - hawl i'r budd-daliadau rydym bellach yn sicrhau eu bod ar gael iddynt, ond mae hefyd yn ymwneud â hawl i fod yn rhan o brosiectau fel rhaglen gwella gwyliau'r haf.
English: The Welsh Government continues to work closely with Her Majesty's Prison and Probation Service. I welcome the transfer of all offender management into the National Probation Service. This was completed this week. I have met with HM Prison and Probation Service officials to progress joint initiatives.
Welsh: Mae Llywodraeth Cymru yn parhau i weithio'n agos gyda Gwasanaeth Carchardai a Phrawf Ei Mawrhydi. Rwy'n croesawu'r ffaith bod yr holl waith rheoli troseddwyr wedi'i drosglwyddo i'r Gwasanaeth Prawf Cenedlaethol. Cwblhawyd hyn yr wythnos hon. Rwyf wedi cyfarfod â swyddogion Gwasanaeth Carchardai a Phrawf EM i ddatblygu cynlluniau ar y cyd.
English: Thank you very much, Minister. As you'll be aware, one of the major issues of the justice system in Wales is the lack of specific data for Wales. When HMPPS gave evidence to the justice commission in the spring of 2019, they said that their statisticians were collaborating with those of the Welsh Government to look at the level of recidivism.
Welsh: Diolch yn fawr, Weinidog. Fel rydych chi'n ymwybodol, un o broblemau mawr y system gyfiawnder yng Nghymru yw'r diffyg data penodol ar Gymru. Pan wnaeth HMPPS roi tystiolaeth i'r comisiwn cyfiawnder yn ôl yn y gwanwyn yn 2019, roedden nhw'n dweud bod eu hystadegwyr nhw'n cydweithio ag ystadegwyr Llywodraeth Cymru i edrych ar lefelau aildroseddu.
English: I'll turn to English with regard to the next point, because I'll quote exactly what they said. They went further and said that a working group had been established between them and the Welsh Government 'to look at disaggregating data' in our part of the justice system. My question, therefore, Minister, is: how is that important work going of disaggregating the data in that very important part of the justice system, to have Welsh-specific data? Diolch.
Welsh: Rwyf am droi at y Saesneg i wneud y pwynt nesaf, oherwydd rwyf am ddyfynnu yn union yr hyn a ddywedasant. Aethant ymhellach a dweud bod gweithgor wedi'i sefydlu rhyngddynt hwy a Llywodraeth Cymru 'i edrych ar ddadgyfuno data' yn ein rhan ni o'r system gyfiawnder. Fy nghwestiwn, felly, Weinidog, yw: sut y mae'r gwaith pwysig hwnnw ar ddadgyfuno data yn mynd yn y rhan bwysig honno o'r system gyfiawnder er mwyn cael data sy'n benodol i Gymru? Diolch.
English: Diolch, Rhys ab Owen. You raise a very important point, a point that I raise regularly with the Ministry of Justice. In fact, I'm meeting a Minister tomorrow - Alex Chalk - and I will raise this issue again. It came so clearly through the Thomas commission analysis; it will be something I know that I will be working on with the Counsel General in terms of our justice sub-committee of the Cabinet. But that data is crucial for us to understand how we can ensure that there are better outcomes in terms of the impact of the criminal justice system on Welsh citizens.
Welsh: Diolch, Rhys ab Owen. Rydych yn codi pwynt pwysig iawn, pwynt rwy'n ei godi'n rheolaidd gyda'r Weinyddiaeth Gyfiawnder. Yn wir, rwy'n cyfarfod â Gweinidog yfory - Alex Chalk - a byddaf yn codi'r mater hwn eto. Roedd mor amlwg yn nadansoddiad comisiwn Thomas; gwn y bydd yn rhywbeth y byddaf yn gweithio arno gyda'r Cwnsler Cyffredinol yn ein his-bwyllgor cyfiawnder yn y Cabinet. Ond mae'r data hwnnw'n hanfodol er mwyn inni ddeall sut y gallwn sicrhau gwell canlyniadau o ran effaith y system cyfiawnder troseddol ar ddinasyddion Cymru.
English: Minister, a recent article in The Lancet highlighted the high number of deaths from coronavirus in prisons, and this is despite offenders being locked in their cells for up to 23 hours a day to stop the spread of the virus. This will be of particular concern in areas around open prisons in Wales, such as the Prescoed prison in Usk in my region of South Wales East. Would the Minister please update us about how she's working with the UK Government Minister and the prison service on a plan to tackle the spread of coronavirus in our prisons, and also how she's ensuring that inmates and communities around prisons are being protected?
Welsh: Weinidog, mewn erthygl ddiweddar yn The Lancet, tynnwyd sylw at y nifer uchel o farwolaethau o ganlyniad i'r coronafeirws mewn carchardai, ac mae hyn er gwaethaf y ffaith bod troseddwyr yn cael eu cloi yn eu celloedd am hyd at 23 awr y dydd i atal lledaeniad y feirws. Bydd hyn yn peri pryder arbennig mewn ardaloedd o amgylch carchardai agored yng Nghymru, megis carchar Prescoed ym Mrynbuga yn fy rhanbarth i, Dwyrain De Cymru. A wnaiff y Gweinidog roi'r wybodaeth ddiweddaraf inni ynglŷn â sut y mae'n gweithio gyda Gweinidog Llywodraeth y DU a'r gwasanaeth carchardai i greu cynllun i fynd i'r afael â lledaeniad y coronafeirws yn ein carchardai, a hefyd sut y mae'n sicrhau bod carcharorion a chymunedau o amgylch carchardai yn cael eu diogelu?
English: Thank you, Laura Anne Jones, for that question. In fact, I met with the executive director of HMPPS Wales today and we had an update on prisons. He did say - and you'll welcome the progress report - that recovery is going well in prisons. They have four levels. The fourth level, the highest level, is when they aren't able to come out to activities and are very much confined to their cells, with level 1 being almost normal service. He actually reported to me today that all prisons in Wales are at level 2 apart from Swansea, which is going to move to level 2 later this week. He also confirmed that there are no outbreaks in prisons in Wales and that staff cases are low. He was very positive about the fact that there is close working with the devolved services that, of course, support our prisons, in terms of health particularly, which is key, but also in terms of the opportunities for prisoners when they leave prison. I would just like to very quickly say how much I welcome the unification of the probation service. We actually did press for this and we unified it ahead of England back in December 2019. We pressed for it; it wasn't in our powers, but I have to say that a certain Rory Stewart, the former Minister, actually pressed for it as well and we achieved it. But as of Monday, everything is unified; we have a National Probation Service, which will be crucial for the communities and for the people leaving and resettling from prisons across Wales.
Welsh: Diolch am y cwestiwn hwnnw, Laura Anne Jones. Yn wir, cyfarfûm â chyfarwyddwr gweithredol Gwasanaeth Carchardai a Phrawf Ei Mawrhydi Cymru heddiw a chawsom y wybodaeth ddiweddaraf am garchardai. Dywedodd - ac fe fyddwch yn croesawu'r adroddiad cynnydd - fod adferiad yn mynd yn dda mewn carchardai. Mae ganddynt bedair lefel. Y bedwaredd lefel, y lefel uchaf, yw pan nad ydynt yn gallu dod allan i wneud gweithgareddau ac maent wedi'u cyfyngu i'w celloedd i raddau helaeth, ac mae lefel 1 yn cyfateb i wasanaeth bron fel arfer. Dywedodd wrthyf heddiw fod pob carchar yng Nghymru ar lefel 2 ar wahân i Abertawe, a fydd yn i symud i lefel 2 yn ddiweddarach yr wythnos hon. Cadarnhaodd hefyd nad oes unrhyw glystyrau o achosion mewn carchardai yng Nghymru a bod achosion ymhlith staff yn isel. Roedd yn gadarnhaol iawn ynglŷn â'r ffaith bod cydweithio agos â'r gwasanaethau datganoledig sydd, wrth gwrs, yn cefnogi ein carchardai, mewn perthynas ag iechyd yn arbennig, sy'n allweddol, ond hefyd mewn perthynas â'r cyfleoedd i garcharorion pan fyddant yn gadael y carchar. Hoffwn ddweud yn gyflym iawn cymaint rwy'n croesawu uno'r gwasanaeth prawf. Gwnaethom bwyso am hyn ac fe wnaethom ei uno yn ôl ym mis Rhagfyr 2019 cyn i Loegr wneud hynny. Buom yn gwasgu am hynny; nid oedd yn ein pwerau, ond mae'n rhaid i mi ddweud bod Rory Stewart, y cyn Weinidog, wedi gwasgu am hynny hefyd ac fe wnaethom gyflawni hynny. Ond o ddydd Llun ymlaen, bydd popeth wedi'i uno; mae gennym Wasanaeth Prawf Cenedlaethol, a fydd yn hanfodol i'r cymunedau ac i'r bobl sy'n gadael ac yn ailsefydlu ar ôl gadael carchardai ledled Cymru.
English: Diolch, Gareth Davies. Through our funding of the community cohesion programme and the TGP Cymru Travelling Ahead project, we provide advice, advocacy and inclusion to foster good relations between communities in the Vale of Clwyd and across Wales, including Gypsies and Travellers.
Welsh: Diolch, Gareth Davies. Drwy ariannu'r rhaglen cydlyniant cymunedol a phrosiect Teithio Ymlaen TGP Cymru, rydym yn darparu cyngor, eiriolaeth a chynhwysiant i feithrin cysylltiadau da rhwng cymunedau yn Nyffryn Clwyd a ledled Cymru, gan gynnwys Sipsiwn a Theithwyr.
English: Thank you for that answer, Minister. Denbighshire County Council has, for many years, struggled to find suitable locations for residential and transit Gypsy and Traveller sites. They have explored multiple sites that have turned out to be unsuitable to all concerned. However, Minister, Gypsy and Traveller sites have been secured across north Wales by neighbouring local authorities. Will you accept that a better approach to addressing the needs of Gypsy, Traveller and Roma communities, and the needs of local residents, would be to adopt a regional approach to providing residential and transit Gypsy and Traveller sites?
Welsh: Diolch ichi am yr ateb hwnnw, Weinidog. Ers blynyddoedd lawer, mae Cyngor Sir Ddinbych wedi cael trafferth dod o hyd i leoliadau addas ar gyfer safleoedd preswyl a thramwy ar gyfer Sipsiwn a Theithwyr. Maent wedi archwilio nifer o safleoedd sydd wedi bod yn anaddas i bawb dan sylw. Fodd bynnag, Weinidog, mae safleoedd Sipsiwn a Theithwyr wedi'u sicrhau ledled gogledd Cymru gan awdurdodau lleol cyfagos. A wnewch chi dderbyn y byddai mabwysiadu dull rhanbarthol o ddarparu safleoedd preswyl a thramwy ar gyfer Sipsiwn a Theithwyr yn ffordd well o fynd i'r afael ag anghenion cymunedau Sipsiwn, Teithwyr a Roma yn ogystal ag anghenion trigolion lleol?
English: I don't accept that at all. I hope that you will look at our Travelling Ahead plan as a local Member. Every local authority has a responsibility in terms of ensuring that local authorities provide adequate and culturally appropriate sites where there is a need. Denbighshire County Council - I understand, and we must encourage - has a legal duty to undertake a new Gypsy and Traveller accommodation assessment every five years, but it has not yet succeeded in delivering on its obligations. Let's hope that the consultation goes well. That has to include talking to Gypsy and Traveller families and the wider community, including representative groups, over the summer. It is vital that every local authority in Wales - . We have seen over 200 new pitches created and refurbished across Wales, delivered as a result of the investment. We are currently funding projects of £1.2 million to refurbish existing accommodation, and we have new sites. This is what Denbighshire now needs to do.
Welsh: Nid wyf yn derbyn hynny o gwbl. Rwy'n gobeithio yr edrychwch ar ein cynllun Teithio Ymlaen fel Aelod lleol. Mae gan bob awdurdod lleol gyfrifoldeb i sicrhau bod awdurdodau lleol yn darparu safleoedd digonol sy'n briodol yn ddiwylliannol lle bo angen. Deallaf fod gan Gyngor Sir Ddinbych - rwy'n deall, ac mae'n rhaid inni annog hyn - ddyletswydd gyfreithiol i gynnal asesiad newydd o'r ddarpariaeth i Sipsiwn a Theithwyr bob pum mlynedd, ond nid yw wedi llwyddo eto i gyflawni ei rwymedigaethau. Gadewch i ni obeithio y bydd yr ymgynghoriad yn mynd yn dda. Bydd yn rhaid cael sgyrsiau â theuluoedd Sipsiwn a Theithwyr a'r gymuned ehangach, gan gynnwys grwpiau cynrychioliadol, dros yr haf. Mae'n hanfodol fod pob awdurdod lleol yng Nghymru - . Rydym wedi gweld dros 200 o leiniau newydd yn cael eu creu a'u hadnewyddu ledled Cymru o ganlyniad i'r buddsoddiad. Ar hyn o bryd rydym yn ariannu prosiectau gwerth £1.2 miliwn i adnewyddu'r ddarpariaeth bresennol, ac mae gennym safleoedd newydd. Dyma'r hyn y mae angen i sir Ddinbych ei wneud yn awr.
English: Llywydd, I understand that you have given permission to group questions 7 and 8. The private sector proposal to establish the community bank for Wales is contingent on regulatory approval. Operational delivery plans continue to develop in parallel with regulatory assessments and wider Welsh Government evaluation, in order that Banc Cambria can be established at the earliest opportunity post regulatory approval and investment decisions.
Welsh: Lywydd, deallaf eich bod wedi rhoi caniatâd i gwestiynau 7 ac 8 gael eu grwpio. Mae cynnig y sector preifat i sefydlu banc cymunedol i Gymru yn dibynnu ar gymeradwyaeth reoleiddiol. Mae cynlluniau cyflawni gweithredol yn parhau i ddatblygu ochr yn ochr ag asesiadau rheoleiddiol a gwerthusiad ehangach gan Lywodraeth Cymru, fel y gellir sefydlu Banc Cambria cyn gynted â phosibl ar ôl cael cymeradwyaeth reoleiddiol a phenderfyniadau buddsoddi.
English: Thank you, Minister. I am delighted that this question is being grouped with Jack Sargeant's as well, given that Jack has been such a strong supporter of a community bank. A recent report in the Flintshire and Wrexham Leader highlighted the alarming loss of bank branches in north Wales. Data published by the paper show that Clwyd South is the worst affected constituency in north Wales. Minister, are you able to outline how my constituents will benefit from the creation of a community bank following the loss of all but one bank in Clwyd South?
Welsh: Diolch i chi, Weinidog. Rwyf wrth fy modd fod y cwestiwn hwn wedi ei grwpio gyda chwestiwn Jack Sargeant hefyd, o gofio bod Jack wedi bod yn gefnogwr mor gryf i fanc cymunedol. Mewn adroddiad diweddar ym mhapur newydd sir y Fflint a Wrecsam, The Leader, tynnwyd sylw at y nifer frawychus o ganghennau banc a gollwyd yng ngogledd Cymru. Mae data a gyhoeddwyd gan y papur yn dangos mai De Clwyd yw'r etholaeth yr effeithiwyd arni waethaf yng ngogledd Cymru. Weinidog, a allwch chi amlinellu sut y bydd fy etholwyr yn elwa o greu banc cymunedol ar ôl colli pob banc ond un yn Ne Clwyd?